sukhrobnurali/uzbek-legal-corpus huggingface dataset:
SURXONDARYO VILOYATIDAGI SURXONDARYO DARYOSINING SUVNI MUHOFAZA QILISH ZONASINI VA QIRGʻOQBOʻYI POLOSASINI BELGILASH TOʻGʻRISIDA
(resolution, 2018-12-10)

“Alohida qoʻriqlanadigan tabiiy hududlar toʻgʻrisida”gi Oʻzbekiston Respublikasi Qonuniga muvofiq va Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qarorini bajarish yuzasidan Vazirlar Mahkamasi qaror qiladi: 1. Surxondaryo viloyatidagi Surxondaryo daryosining suvni muhofaza qilish zonasi qirgʻoqboʻyi polosasi bilan tegishli ravishda 1 va 2-ilovalarga* muvofiq 9208 gektar va 1521,3 gektar etib belgilansin. 2. Surxondaryo viloyati hokimligi: Surxondaryo daryosi qirgʻoqboʻyi polosasidagi yerlarni yer egalaridan va yerdan foydalanuvchilardan belgilangan tartibda olsin hamda Oʻzbekiston Respublikasi Oʻrmon xoʻjaligi davlat qoʻmitasining oʻrmon xoʻjaligi tashkilotlariga oʻrmon-meliorativ va boshqa suvni muhofaza qilish tadbirlarini amalga oshirishda foydalanish uchun bersin, suv xoʻjaligi obyektlari joylashgan yerlar bundan mustasno; Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda Oʻzbekiston Respublikasi Oʻrmon xoʻjaligi davlat qoʻmitasiga, unga yerlardan doimiy foydalanish huquqiga Davlat dalolatnomasi bergan holda, belgilangan tartibda yerlar ajratsin; Oʻzbekiston Respublikasi Qishloq va suv xoʻjaligi vazirligi bilan birgalikda, Oʻzbekiston Respublikasi Davlat tabiatni muhofaza qilish qoʻmitasi bilan kelishgan holda 2005-yilgacha suvni muhofaza qilish zonasidan ekologiya jihatidan potensial xavfli obyektlarni, qirgʻoqboʻyi polosasidan esa istisnosiz barcha obyektlarni chiqarish chora-tadbirlarini ishlab chiqsin va amalga oshirsin; Oʻzbekiston Respublikasi Suv xoʻjaligi vazirligi, Oʻzbekiston Respublikasi Oʻrmon xoʻjaligi davlat qoʻmitasi, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda oʻrmonzorlar barpo etish uchun suvni muhofaza qilish zonasidan yerlar ajratish imkoniyatini koʻrib chiqsin. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Agrosanoat kompleksi kotibiyatiga yuklansin.
Oʻzbekiston Respublikasining davlat oʻrta muddatli gʻazna majburiyatlarini chiqarish toʻgʻrisida
(resolution, 2019-08-22)

Davlat qimmatli qogʻozlar bozorini yanada takomillashtirish va rivojlantirish, davlat budjeti defitsitini inflatsiyasiz qoplash manbalarini koʻpaytirish hamda xoʻjalik yurituvchi subyektlarning boʻsh resurslaridan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligiga 2004-yildan boshlab Oʻzbekiston Respublikasining davlat oʻrta muddatli gʻazna majburiyatlarini chiqarishga ruxsat etilsin. 2. Belgilansinki: Oʻzbekiston Respublikasining davlat oʻrta muddatli gʻazna majburiyatlari davlat qimmatli qogʻozlari hisoblanadi, Oʻzbekiston Respublikasi Hukumati nomidan Oʻzbekiston Respublikasi Moliya vazirligi tomonidan hujjatsiz shaklda chiqariladi va Oʻzbekiston Respublikasi qimmatli qogʻozlar bozorida qonun hujjatlariga muvofiq muomalada boʻladi; davlat oʻrta muddatli gʻazna majburiyatlari tijorat banklari va yuridik shaxslar — Oʻzbekiston Respublikasi rezidentlari oʻrtasida joylashtiriladi; davlat oʻrta muddatli gʻazna majburiyatlari emissiyasi belgilab qoʻyilgan daromad foiziga ega boʻlgan, bir yildan besh yilgacha muomalada boʻladigan muddat bilan alohida-alohida chiqarilgan holda amalga oshiriladi; davlat oʻrta muddatli gʻazna majburiyatlarini joylashtirishdan olingan mablagʻlar respublika budjetiga tushadi; chiqarilgan davlat oʻrta muddatli gʻazna majburiyatlarini joylashtirish va toʻlash Oʻzbekiston Respublikasi Moliya vazirligi nomidan va davlat budjeti mablagʻlari hisobiga Oʻzbekiston Respublikasi Markaziy banki tomonidan amalga oshiriladi. 3. Oʻzbekiston Respublikasi Moliya vazirligiga: Oʻzbekiston Respublikasi Markaziy banki bilan kelishgan holda, moliya bozori konyunkturasiga va budjet ehtiyojlariga qarab har qaysi chiqarilish hajmini, toʻlovlar davrini va daromad foizini belgilash; ikkilamchi bozorda davlat oʻrta muddatli gʻazna majburiyatlarini sotib olish operatsiyalarini, shuningdek ularni muddatidan oldin toʻlash operatsiyalarini amalga oshirish huquqi berilsin. 4. Oʻzbekiston Respublikasi Moliya vazirligi Markaziy bank bilan birgalikda Oʻzbekiston Respublikasining davlat oʻrta muddatli pul majburiyatlarini chiqarish, ularning muomalada boʻlishi va ularni toʻlash tartibi boʻyicha ushbu qarordan kelib chiqadigan normativ hujjatlarni bir oy muddatda ishlab chiqsin va tasdiqlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
YAPONIYA HUKUMATINING BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

Oʻrta maxsus, kasb-hunar taʼlimi oʻqituvchilarining malakasini oshirish tizimini takomillashtirish loyihasini amalga oshirish uchun Yaponiya Hukumatining 707 mln. Yaponiya yeni miqdoridagi begʻaraz yordamidan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari E.M. Gʻaniyev Ayirboshlash notasini Oʻzbekiston Respublikasi Hukumati nomidan imzolashga vakil qilinsin. 2. Quyidagilarga: Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markaziga hamda Tashqi iqtisodiy aloqalar agentligiga Yaponiya tomoni bilan kelishilgan muddatlarda begʻaraz yordam mablagʻlarini olish va ularga xizmat koʻrsatish uchun barcha tartib-qoidalarni rasmiylashtirish; Oʻzbekiston Respublikasi Tashqi iqtisodiy faoliyat milliy bankiga yuqorida koʻrsatilgan begʻaraz yordamga hisob-kitob yuzasidan xizmat koʻrsatish yuklansin. 3. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi yuqorida koʻrsatilgan begʻaraz yordamga hisob-kitob yuzasidan xizmat koʻrsatganlik uchun Yaponiya tomoniga vositachilik haqini 2004-yilga budjet parametrlariga muvofiq Markaz uchun nazarda tutilgan mablagʻlar hisobiga toʻlasin. 4. Koʻrsatib oʻtilgan begʻaraz yordam doirasida Oʻzbekiston Respublikasiga olib kelinayotgan asbob-uskunalar va materiallar bojxona toʻlovlaridan ozod qilinsin (bojxona rasmiylashtiruvi yigʻimlari bundan mustasno). 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi buyurtmanomalari boʻyicha loyihaning chet ellik qatnashchilariga davlat boji undirmasdan koʻp martalik vizalar berilishini va vizalarning amal qilish muddati uzaytirilishini hamda ular vaqtincha roʻyxatdan oʻtkazilishini va vaqtincha roʻyxatdan oʻtkazish muddati uzaytirilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari E.M. Gʻaniyev va A.A. Azizxoʻjayev zimmasiga yuklansin.
Oʻzbekiston Respublikasi va Ozarbayjon Respublikasi Hukumatlari oʻrtasidagi xalqaro shartnomalarni tasdiqlash toʻgʻrisida
(resolution, 2004-01-08)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Quyidagilar 2003-yil 13-iyunda Toshkent shahrida imzolangan Oʻzbekiston Respublikasi Hukumati bilan va Ozarbayjon Respublikasi Hukumati oʻrtasida oʻsimliklar karantini sohasidagi hamkorlik toʻgʻrisidagi Bitim; Oʻzbekiston Respublikasi Hukumati bilan va Ozarbayjon Respublikasi Hukumati oʻrtasida 1996-yil 27-mayda imzolangan Erkin savdo toʻgʻrisidagi Bitimga oʻzgartirish va qoʻshimchalar kiritish toʻgʻrisidagi Bayonnoma tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnomani yoʻllasin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari mazkur xalqaro shartnomalar kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
BOJ-TARIF BILAN TARTIBGA SOLIShNI YaNADA TAKOMILLAShTIRISh ChORA-TADBIRLARI TOʻGʻRISIDA
(resolution, 2021-02-22)

Tashqi iqtisodiy faoliyatni yanada erkinlashtirish, import operatsiyalarini boj-tarif bilan tartibga solishni takomillashtirish, boj poshlinalarini unifikatsiya qilish, faoliyat koʻrsatayotgan korxonalarni yanada zamonaviylashtirish va texnologiya bilan qayta jihozlash uchun qulay shart-sharoitlar yaratish, mamlakatimizning raqobatga bardoshli mahsulotlarini ishlab chiqarishni taʼminlaydigan yangi zamonaviy ishlab chiqarishlarni tashkil etish maqsadida Vazirlar Mahkamasi qaror qiladi: 4. Belgilab qoʻyilsinki, 2004-yil 1-yanvargacha “vaqtinchalik saqlash” bojxona rejimi ostida boʻlgan tovarlarni erkin muomalaga chiqarishda 2004-yil 1-fevralgacha Vazirlar Mahkamasining “Import boj poshlinalarini unifikatsiya qilishga doir qoʻshimcha chora-tadbirlar toʻgʻrisida” 2002-yil 31-maydagi 189-son qarori bilan tasdiqlangan stavkalar qoʻllanadi. “Vaqtinchalik saqlash” rejimidan erkin muomalaga chiqariladigan barcha tovarlarga 2004-yil 1-fevraldan boshlab ushbu qaror bilan tasdiqlangan import boj poshlinalari stavkalari qoʻllanadi. 5. Idoralararo boj-tarif Kengashi (E.M. Gʻaniyev) oʻziga yuklangan vazifalarga muvofiq tovarlar (ishlar, xizmatlar) eksporti va importi tarkibi hamda hajmlarining mutanosibligi ustidan doimiy monitoringni taʼminlasin va zarurat boʻlganda Vazirlar Mahkamasiga tashqi savdo operatsiyalarini tarif bilan va tarifsiz tartibga solish yuzasidan qoʻshimcha chora-tadbirlar koʻrishga doir takliflar kiritsin. 6. Vazirlar Mahkamasining “Import boj poshlinalarini unifikatsiya qilishga doir qoʻshimcha chora-tadbirlar toʻgʻrisida” 2002-yil 31-maydagi 189-son qarori 2-bandining birinchi xatboshi, 3-bandi va qarorga 1-ilova (Oʻzbekiston Respublikasi QT, 2002-y., 5-son, 28-modda) oʻz kuchini yoʻqotgan deb hisoblansin. 7. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
VAZIRLAR MAHKAMASINING 2003 YIL 20 SENTYABRDAGI 407-SON QARORINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Vazirlar Mahkamasining “Shakar xomashyosi xarid qilish mexanizmini takomillashtirish toʻgʻrisida” 2003-yil 20-sentabrdagi 407-son qarori oʻz kuchini yoʻqotgan deb hisoblansin.
OʻZBEKISTON RESPUBLIKASINING XUSUSIY SEKTORNI RIVOJLANTIRISH BOʻYICHA ISLOM KORPORATSIYASIGA AʼZOLIGI TOʻGʻRISIDA
(resolution, 2004-12-21)

Xalqaro moliya institutlari bilan hamkorlikni kengaytirish maqsadida hamda Oʻzbekiston Respublikasining Islom taraqqiyot bankiga aʼzoligini hisobga olib Vazirlar Mahkamasi qaror qiladi: 1. Oʻzbekistonning Xususiy sektorni rivojlantirish boʻyicha Islom korporatsiyasiga qabul qilinishi toʻgʻrisidagi qaror Xususiy sektorni rivojlantirish boʻyicha Islom korporatsiyasi (XSRIK) rahbariyati tomonidan maʼqullanganligi maʼlumot uchun qabul qilinsin. 2. Xususiy sektorni rivojlantirish boʻyicha Islom korporatsiyasini taʼsis etish toʻgʻrisida 1999-yil 3-noyabrdagi Bitim moddalari qabul qilinsin. Oʻzbekiston Respublikasi Xususiy sektorni rivojlantirish boʻyicha Islom korporatsiyasini taʼsis etish toʻgʻrisidagi Bitimni qabul qilganligi Oʻzbekiston Respublikasi Hukumati nomidan Xususiy sektorni rivojlantirish boʻyicha Islom korporatsiyasiga maʼlum qilinsin. 3. Oʻzbekiston Respublikasi Tashqi iqtisodiy faoliyat milliy bankiga: XSRIK oʻz avuarlarini saqlashi mumkin boʻlgan depozitariy; Xususiy sektorni rivojlantirish boʻyicha Islom korporatsiyasini taʼsis etish toʻgʻrisida 1999-yil 3-noyabrdagi Bitim bilan bogʻliq masalalar yuzasidan XSRIK bilan aloqalarni amalga oshirish funksiyalari yuklansin. 4. Xususiy sektorni rivojlantirish boʻyicha Islom korporatsiyasi ustav kapitaliga Oʻzbekiston Respublikasi badallarini toʻlash jadvali ilovaga muvofiq tasdiqlansin. 5. Oʻzbekiston Respublikasi Tashqi iqtisodiy faoliyat milliy banki belgilangan tartibda: oʻz mablagʻlari hisobiga har birining nominal qiymati 10 000 AQSH dollari boʻlgan 5 ta aksiyaga yozilishni; ilovaga asosan tasdiqlangan toʻlov jadvaliga muvofiq badallar toʻlanishini taʼminlasin. 6. Oʻzbekiston Respublikasi Tashqi iqtisodiy faoliyat milliy banki boshqaruvi raisi — Islom taraqqiyot banki boshqaruvchisining Oʻzbekiston Respublikasi tomonidan oʻrinbosari Z.S. Mirxoʻjayev Xususiy sektorni rivojlantirish boʻyicha Islom korporatsiyasi Bosh Assambleyasida Oʻzbekiston Respublikasi nomidan faoliyat yuritishga vakil qilinsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
Oʻzbekiston banklar assotsiatsiyasi binosini “Sen yolgiz emassan” Respublika bolalar jamoat fondiga berish toʻgʻrisida
(resolution, 2004-10-22)

“Sen yolgʻiz emassan” Respublika jamoat bolalar jamgʻarmasini moliyaviy qoʻllab-quvvatlash maqsadida Vazirlar Mahkamasi qaror qiladi: 1. Oʻzbekiston banklari assotsiatsiyasining Toshkent shahri, X. Oripov koʻchasi, 24-uy manzilida joylashgan binoni Oʻzbekiston banklar assotsiatsiyasi balansidan “Sen yolgiz emassan” Respublika jamoat bolalar jamgʻarmasi balansiga oʻtkazish toʻgʻrisidagi taklifi qabul qilinsin — bolalar jamgʻarmasi boshqaruvi tarkibini joylashtirish. 2. Vazirlar Mahkamasining 1995-yil 9-noyabrdagi “Oʻzbekiston bank tizimini rivojlantirishning kompleks dasturini amalga oshirish chora-tadbirlari toʻgʻrisida”gi 427-son qarori 4-bandining ikkinchi xatboshisi oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimovga yuklatilsin.
OʻZBEKISTON RESPUBLIKASI VAZIRLAR MAHKAMASI TARKIBIDAGI OʻZGARISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasi tarkibiga qisman oʻzgartirish kiritish maqsadida Vazirlar Mahkamasi qaror qiladi: 2. “Oʻzavtoyoʻl” davlat-aksiyadorlik kompaniyasi boshqaruvi raisi lavozimi kiritilsin.
OʻZBEKISTON RESPUBLIKASI HUKUMATINING AYRIM QARORINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Turon-tekstil” Oʻzbekiston-Turkiya qoʻshma korxonasi faoliyatini tashkil etish toʻgʻrisida” 2003-yil 26-fevraldagi 103-son qarori oʻz kuchini yoʻqotgan deb hisoblansin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASI IQTISODIYOT VAZIRLIGI FAOLIYATINI TASHKIL ETISH TOʻGʻRISIDA” 2003-YIL 22-YANVARDAGI 37-SON QARORIGA OʻZGARTIRISH KIRITISH TOʻGʻRISIDA
(resolution, 2017-05-22)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasi Iqtisodiyot vazirligi faoliyatini tashkil etish toʻgʻrisida” 2003-yil 22-yanvardagi 37-son qarorida (Oʻzbekiston Respublikasi QT, 2003-y., 1-son, 10-modda) 4-bandning toʻrtinchi xatboshi chiqarib tashlansin.
2004 — 2009 YILLARDA MAKTAB TAʼLIMINI RIVOJLANTIRISH DASTURINI MOLIYALASH UCHUN YOʻNALTIRILAYOTGAN MABLAGʻLARNI SOLIQ SOLISH BAZASIDAN KAMAYTIRISH YUZASIDAN XOʻJALIK YURITUVCHI SUBʼYEKTLAR UCHUN DAROMAD (FOYDA) SOLIGʻI BOʻYICHA IMTIYOZLARNI QOʻLLASH TARTIBI TOʻGʻRISIDA NIZOMNI TASDIQLASH HAQIDA
(resolution, 2010-10-21)

Oʻzbekiston Respublikasi Prezidentining 2004-yil 21 maydagi “2004—2009-yillarda maktab taʼlimini rivojlantirish davlat umummilliy dasturi toʻgʻrisida”gi PF-3431-son Farmoniga (Oʻzbekiston Respublikasi Qonun hujjatlari toʻplami, 2004-yil, 21-son, 250-modda) asosan qaror qilamiz: 1. 2004—2009-yillarda maktab taʼlimini rivojlantirish Dasturini moliyalash uchun yoʻnaltirilayotgan mablagʻlarni soliq solish bazasidan kamaytirish yuzasidan xoʻjalik yurituvchi subyektlar uchun daromad (foyda) soligʻi boʻyicha imtiyozlarni qoʻllash tartibi toʻgʻrisida nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgan paytdan boshlab oʻn kun muddatdan soʻng kuchga kiradi.
OʻZBEKISTON RESPUBLIKASI ADLIYA VAZIRLIGI TOʻGʻRISIDAGI NIZOMGA QOʻSHIMCHALAR KIRITISH HAQIDA
(resolution, 2012-09-13)

“Siyosiy partiyalarni moliyalashtirish toʻgʻrisida”gi Oʻzbekiston Respublikasi Qonuni qabul qilinishi hamda Adliya vazirligiga qoʻshimcha funksiyalar yuklanishi munosabati bilan Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida” 2003-yil 27-avgustdagi 370-son qarori (Oʻzbekiston Respublikasi QT, 2003-y., 8-son, 79-modda) bilan tasdiqlangan Oʻzbekiston Respublikasi Adliya vazirligi toʻgʻrisidagi Nizomga quyidagi qoʻshimchalar kiritilsin: a) II boʻlim 7-bandning 8-kichik bandiga quyidagi mazmundagi xatboshi qoʻshilsin: “siyosiy partiyalarning ustavlarida nazarda tutilgan faoliyatni moliyalashtirish uchun qonun hujjatlarida belgilangan tartibda ajratiladigan davlat mablagʻlarini ular oʻrtasida taqsimlaydi”; b) III boʻlim 9-bandning 28-kichik bandiga quyidagi mazmundagi xatboshi qoʻshilsin: “siyosiy partiyalarning ustavlarida nazarda tutilgan faoliyatni davlat tomonidan moliyalashtirishni toʻxtatib turish yoki toʻxtatish toʻgʻrisida qaror qabul qilish”. 2. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2021-05-21)

Vazirlar Mahkamasining 2004-yil 7-fevraldagi majlisining 1-son qarorini bajarish yuzasidan hamda moliyalashtirishning markazlashtirilgan manbalari hisobiga obyektlarni foydalanishga tayyor holda qurishda pudrat qurilish tashkilotlarini kreditlash mexanizmini joriy etish maqsadida Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 1. Vazirlar Mahkamasining 2003-yil 11-iyundagi 261-son qarori (Oʻzbekiston Respublikasi QT, 2003-y., 6-son, 44-modda) bilan tasdiqlangan Obyektlarni qurish qiymatini shartnomaviy joriy narxlarda belgilash tartibi toʻgʻrisidagi Vaqtinchalik nizomda: 16-bandning ikkinchi xatboshi chiqarib tashlansin; 18-banddagi “shuningdek obyekt qurilishi jarayonida pudratchi tashkilotga berilgan bank kreditlari boʻyicha foizlar toʻlash” soʻzlari chiqarib tashlansin.
TIJORAT BANKLARI TOMONIDAN FERMER XOʻJALIKLARINING YER UChASTKASINI IJARAGA OLISh HUQUQINI GAROVGA OLGAN HOLDA KREDITLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2019-08-19)

Oʻzbekiston Respublikasi Prezidentining 2003-yil 27-oktabrdagi PF-3342-sonli “2004—2006-yillarda fermer xoʻjaliklarini rivojlantirish konsepsiyasi toʻgʻrisida” Farmoni, Oʻzbekiston Respublikasi Vazirlar Mahkamasining 2003-yil 30-oktabrdagi 476-sonli “2004—2006-yillarda fermer xoʻjaliklarini rivojlantirish konsepsiyasini amalga oshirish chora-tadbirlari toʻgʻrisida” qarori ijrosini taʼminlash maqsadida Markaziy bank Boshqaruvi qaror qiladi: 1. “Tijorat banklari tomonidan fermer xoʻjaliklarini yer uchastkasini ijaraga olish huquqini garovga olgan holda kreditlash tartibi toʻgʻrisida nizom” ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan 10 kun oʻtgandan soʻng kuchga kiritilsin.
“OʻZBEKISTON RESPUBLIKASINING TRANSPORT QURILISHI KORXONALARINI BOSHQARISH TIZIMINI TAKOMILLASHTIRISH TOʻGʻRISIDA” OʻZBEKISTON RESPUBLIKASI PREZIDENTINING 1992-YIL 1-DEKABRDAGI PF–504-SON FARMONINI OʻZ KUCHINI YOʻQOTGAN DEB HISOBLASH HAQIDA
(decree, 2025-11-26)

“Oʻzbekiston Respublikasining transport qurilishi korxonalarini boshqarish tizimini takomillashtirish toʻgʻrisida” Oʻzbekiston Respublikasi Prezidentining 1992-yil 1-dekabrdagi PF–504-son Farmoni oʻz kuchini yoʻqotgan deb hisoblansin.
QIMMATLI QOGʻOZLAR BLANKALARIGA QOʻYILADIGAN TEXNIK TALABLAR TOʻGʻRISIDAGI NIZOMNI TASDIQLASh HAQIDA
(resolution, 2021-03-31)

Oʻzbekiston Respublikasi Vazirlar Mahkamasining 2003-yil 13-noyabrdagi “Qimmatli qogʻozlar blankalarini ishlab chiqarishni litsenziyalash toʻgʻrisida nizomni tasdiqlash haqida”gi 506-sonli qaroriga muvofiq, Markaziy bank Boshqaruvi qaror qiladi: 1. Qimmatli qogʻozlar blankalariga qoʻyiladigan texnik talablar toʻgʻrisidagi nizom (yangi tahriri) ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgandan keyin amalga kiritilsin. 3. Mazkur qaror kuchga kirgan kundan boshlab Markaziy bank Boshqaruvi tomonidan 1998-yil 9-noyabrda 285-son bilan tasdiqlangan “Qimmatli qogʻozlar blankalariga qoʻyiladigan texnik talablar” oʻz kuchini yoʻqotgan deb hisoblansin (1998-yil 30-noyabr, roʻyxat raqami 553-son).
OʻZBEKISTON RESPUBLIKASI VAZIRLAR MAHKAMASINING “DAVLAT MULKINI XUSUSIYLASHTIRISHDA XORIJIY SARMOYALARNI JALB QILISHNI RAGʻBATLANTIRISH CHORA-TADBIRLARI TOʻGʻRISIDA” 1998-YIL 18-NOYABRDAGI 477-SON QARORIGA OʻZGARTIRISHLAR KIRITISH TOʻGʻRISIDA
(resolution, 2009-01-29)

Oʻzbekiston Respublikasi Vazirlar Mahkamasining “Xususiylashtirishdan tushadigan mablagʻlarni taqsimlash tartibini takomillashtirish toʻgʻrisida” 2003-yil 14-noyabrdagi 512-son qaroriga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Davlat mulkini xususiylashtirishda xorijiy sarmoyalarni jalb qilishni ragʻbatlantirish chora-tadbirlari toʻgʻrisida” 1998-yil 18-noyabrdagi 477-son qaroriga quyidagi oʻzgartirishlar kiritilsin: 4-bandning uchinchi xatboshi quyidagi tahrirda bayon qilinsin: “xorijiy investordan korxonalar yoki aksiyalar paketlari qiymati uchun toʻlov sifatida tushadigan xorijiy valyutadagi mablagʻlar, ularni keyinchalik Markaziy bankka majburiy tartibda toʻliq hajmda belgilangan tartibda sotish sharti bilan, Oʻzbekiston Respublikasi Davlat mulki qoʻmitasining Oʻzbekiston Respublikasi Markaziy bankidagi maxsus valyuta hisob raqamiga oʻtkaziladi”; 5-ilovaning 9-bandi quyidagi tahrirda bayon qilinsin: “9. “Xorijiy investordan korxonalar yoki aksiyalar paketlari qiymati uchun toʻlov sifatida tushadigan xorijiy valyutadagi mablagʻlar, ularni keyinchalik Markaziy bankka majburiy tartibda toʻliq hajmda belgilangan tartibda sotish sharti bilan, Oʻzbekiston Respublikasi Davlat mulki qoʻmitasining Oʻzbekiston Respublikasi Markaziy bankidagi maxsus valyuta hisob raqamiga oʻtkaziladi”.